rejauldu/bengali-wikipedia huggingface dataset:
চুনতি হাকিমিযা কামিল মাদরাসা বাংলাদেশের চট্টগ্রাম জেলার একটি ইসলাম ধর্মীয় শিক্ষাপ্রতিষ্ঠান ও আলিয়া মাদ্রাসা। ১৮১০ সালে চট্টগ্রামের চুনতি গ্রামে এই মাদ্রাসাটি প্রতিষ্ঠা করা হয় । দেশ-বিদেশে সমানভাবে সুপরিচিত এই মাদরাসা এক অনন্য 'শ্রেষ্ঠ শিক্ষাপ্রতিষ্ঠান'   অবস্থান  চুনতি হাকিমিয়া কামিল মাদ্রাসা, এটি চট্টগ্রামের জেলার লোহাগাড়া উপজেলার একটি ঐতিহ্যবাহী শিক্ষাপ্রতিষ্ঠান ও আলিয়া মাদ্রাসা।  এখানে মাদ্রাসা শিক্ষা ব্যবস্থার সর্বোচ্চ শিক্ষা কামিল পর্যন্ত রয়েছে। এই প্রতিষ্ঠানে প্রায় ৩০০০ শিক্ষার্থী রয়েছে। এখানে শিক্ষার্থীদের থাকার জন্য ছাত্রাবাস রয়েছে।  চট্টগ্রাম মহানগর হতে এই মাদ্রাসার দূরত্ব ৭০ কিলোমিটার, সবুজ পাহাড় ও ছায়াঘেরা অপরূপ চুনতি গ্রামে এই প্রাচীন দ্বীনি প্রতিষ্ঠানের অবস্থান।  ইতিহাস  এটি ১৮১০ সালে বালাকোট এর যোদ্ধা গাজি হাকিমিয়ার নামে প্রতিষ্ঠিত হয়। এর পাশে অবস্থিত চুনতির বিখ্যাত ১৯ দিন ব্যাপী সিরাত মাহফিল এর ময়দান, যা শাহ হাফেজ আহমদ শাহ সাহেব , এর নামে নামকরণ করা হয়েছে।   শিক্ষা ব্যবস্থা  ২০০৬ সালে ইসলামী বিশ্ববিদ্যালয় সংশোধনী আইন, ২০০৬ মোতাবেক মাদ্রাসাটি ইসলামী বিশ্ববিদ্যালয়ের অধিভুক্ত হয়। এর ফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। পরবর্তীতে ২০১৬ সালে মাদ্রাসা শিক্ষাকে আরও আধুনিকায়ন করার জন্য ইসলামি আরবি বিশ্ববিদ্যালয় প্রতিষ্ঠা করা হয়, এবং ফলে আলিয়া মাদ্রাসাগুলোকে সেটির আওতাভুক্ত করা হয়। অধ্যক্ষগণের তালিকা  ১৮১০ সাল থেকে ১৯৩৭ সাল পর্যন্ত মাদ্‌রাসা পরিচালনার দায়িত্বে যারা নিয়োজিত ছিলেন সঠিকভাবে তা জানা সম্ভব হয়নি৷ তবে ১৯৩৭ সাল থেকে যাঁরা বিভিন্ন সময় মাদ্‌রাসা পরিচালনার দায়িত্ব গ্রহণ করেন তাঁরা হচ্ছেন-  পদবী সন্মানিত অধ্যক্ষগণের নামসময়কালঅধ্যক্ষ মাওলানা আব্দুস সোবহান (রহ:), লোহাগাড়া, চট্টগ্রাম১৯৩৭-১৯৪২ অধ্যক্ষমাওলানা নুরুল হোসাইন (রহ:) চুনতী, চট্টগ্রাম ১৯৪২-১৯৪৩অধ্যক্ষ মাওলানা সৈয়দ আহমদ আনকানী (রহ:) ১৯৪৩-১৯৪৪অধ্যক্ষ মাওলানা ফজলুল্লাহ্‌ (রহ:), বাবুনগর, সাতকানিয়া, চট্টগ্রাম ১৯৪৫-১৯৪৯ অধ্যক্ষ মাওলানা আবু তাহের নাজের (রহ:) চট্টগ্রাম ১৯৪৯-১৯৬৩অধ্যক্ষশাহ্‌ মাওলানা হাবীব আহমদ (রহ:) পীর সাহেব কেবলা, চুনতী, চট্টগ্রাম ১৯৭৬-১৯৮১ অধ্যক্ষ শাহ্‌ মাওলানা শফিক আহমদ(রহ:), চুনতী, চট্টগ্রাম ১৯৮২-১৯৮৬ অধ্যক্ষড. মাওলানা আবু বকর রফিক, চুনতী, লোহাগাড়া, চট্টগ্রাম১৯৮৬-১৯৮৭অধ্যক্ষড. মাওলানা আ.ক.ম আব্দুল কাদের১৯৮৭-১৯৮৯ ভারপ্রাপ্ত অধ্যক্ষমাওলানা আজিজুল হক১৯৮৯-১৯৯২ অধ্যক্ষমাওলানা মহমুদুল হক, কক্সবাজার১৯৯২-২০০৬ভারপ্রাপ্ত অধ্যক্ষমাওলানা আ.ন আতীক আহমদএপ্রিল ২০০৬- ডিসেম্বর ২০০৬ভারপ্রাপ্ত অধ্যক্ষমাওলানা ছাবের হেলালী, ছদাহা, চট্টগ্রাম জানুয়ারী ২০০৭- ডিসেম্বর ২০০৭ ভারপ্রাপ্ত অধ্যক্ষমাওলানা আ.ন. আতীক আহমদজানুয়ারী ২০০৮- নভেম্ভর ২০১১অধ্যক্ষমাওলানা হাফিজুল হক নিজামীনভেম্বর ২০১১- ২০২১  উল্লেখযোগ্য শিক্ষার্থী  শাহ কুতুব উদ্দিন - বাংলাদেশী ইসলামি পণ্ডিত, আরবি ভাষাবিদ  শায়খ মুখতার আলম শিকদার - পবিত্র কাবা শরীফের গিলাফ তৈরির প্রধান ক্যালিগ্রাফার  মেজর জয়নুল আবেদীন বাচ্চু মিয়া - বিডিআর বিদ্রোহের রূপকার, প্রধানমন্ত্রীর প্রাক্তন সামরিক সচিব    তথ্যসূত্র   বিষয়শ্রেণী:১৮১০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:বাংলাদেশের কামিল মাদ্রাসা বিষয়শ্রেণী:১৮১০-এ ব্রিটিশ ভারতে প্রতিষ্ঠিত
অবধূত (২ নভেম্বর ১৯১০ – ১৩ এপ্রিল ১৯৭৮) বা কালিকানন্দ অবধূত ছিলেন একজন বিশিষ্ট ভারতীয় বাঙালি ঔপন্যাসিক ও তন্ত্রসাধক। তার প্রকৃতনাম দুলালচন্দ্র মুখোপাধ্যায়।বঙ্গসাহিত্যাভিধান, প্রথম খণ্ড, হংসনারায়ণ ভট্টাচার্য, ফার্মা কেএলএম প্রাইভেট লিমিটেড, কলকাতা, ১৯৮৭, পৃ. ৪৩বাংলা সাহিত্যসঙ্গী, শিশিরকুমার দাশ, সাহিত্য সংসদ, কলকাতা, ২০০৩, পৃ. ১০ জন্ম কলকাতার ভবানীপুরে। পুত্র অমল মুখোপাধ্যায়ের জন্মের পর প্রথমা স্ত্রীর মৃত্যু হলে উজ্জয়িনীর মহাকাল মন্দিরেবাঙালি চরিতাভিধান, প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, ২০০২, পৃ. ২১৪ সন্ন্যাস (অবধূত) গ্রহণ করেন। সন্ন্যাসজীবনে তার নাম হয় কালিকানন্দ অবধূত। সন্ন্যাসজীবনে তার ভৈরবী স্ত্রীও ছিল। হুগলি জেলার চুঁচুড়ায় স্বপ্রতিষ্ঠিত রুদ্রচণ্ডী মঠে তার মৃত্যু হয়।  তিনি গোপনে বৈপ্লবিক কাজের সাথে যুক্ত ছিলেন। নিজেকে গা ঢাকা দিতে দুই দশক বিভিন্ন স্থানে আশ্রয় নেন। সব স্থানের নাম আজও জানা যায়নি। আত্মগোপন করতে বাংলাদেশের ফরিদপুর, ভারতের বাইরে বর্মা (এখন মিয়ানমার), মধ্য প্রদেশের উজ্জয়িনীতে কাটান। তিনি উত্তর প্রদেশের কাশীর কালীমন্দিরের পূজারীও ছিলেন। মুর্শিদাবাদের জজান, বর্ধমানের উদ্ধারণপুর ঘাটে জীবনের বেশ কিছু বছর অতিবাহিত করেন। তিনি পাকিস্তানের বেলুচিস্তান প্রদেশে অবস্থিত হিংলাজ মাতা মন্দির দর্শনেও গিয়েছিলেন।  'অবধূত' ছদ্মনামে তিনি একাধিক গ্রন্থ রচনা করেছিলেন। ১৯৫৪ সালে মরুতীর্থ হিংলাজ নামক উপন্যাস রচনা করে খ্যাতি অর্জন করেন। এই উপন্যাসটি অবলম্বনে একটি জনপ্রিয় চলচ্চিত্রও নির্মিত হয়, যার কেন্দ্রীয় চরিত্রে অভিনয় করেন বিকাশ রায় ও উত্তমকুমার। তার অপর বিখ্যাত গ্রন্থ উদ্ধারণপুরের ঘাট (১৯৬০)। তিনি উপনিষদ গ্রন্থ সম্পাদন করেন।  হংসনারায়ণ ভট্টাচার্য তার সম্পর্কে লিখেছেন, "উদ্ভট কাহিনী-কল্পনা, বীভৎস রস, তান্ত্রিক ধর্মসাধনার গুহ্য রহস্য ও উৎকট যৌনাচার অবধূতের রচনার বৈশিষ্ট্য, - শক্তিমত্তা সত্ত্বেও শিথিল বিন্যাস ও যৌনতার আধিক্য ত্রুটিরূপে গণ্য।" শিশিরকুমার দাশের মতে, "তাঁর রচনার বৈশিষ্ট্য ভয়াবহ ও বীভৎস রসের আধিক্য। প্রবল জনপ্রিয়তা সত্ত্বেও কোনো কোনো সমালোচক তাঁর বিষয়নির্বাচন ও প্রয়োগরীতির প্রতি সংশয়ী ছিলেন।"   উপন্যাস তালিকা  অবধূত রচিত উপন্যাসগুলি হল:  মরুতীর্থ হিংলাজ (জুলাই, ১৯৫৪)  হিংলাজের পরে  বশীকরণ  তাহার দুই তারা (১৯৫৯)  উদ্ধারণপুরের ঘাট (১৯৬০)  ক্রীম (১৯৬০)  পিয়ারী (জুলাই, ১৯৬১)  বহুব্রীহি  ভোরের গোধূলি  টপ্পা ঠুংরী (১৩৭৬ বঙ্গাব্দ)  ভূমিকা লিপি পূর্ববৎ  কান পেতে রই  তুমি ভুল করেছিলে  অনাহত আহুতি  স্বামীঘাতিনী  ফক্করতন্ত্রম্‌ (১ম, ২য় ও ৩য় পর্ব)  দুর্গম পন্থা (১৩৬৮ বঙ্গাব্দ)  নীলকণ্ঠ হিমালয়  মন মানে না  সাচ্চা দরবার  উত্তর রাম চরিত  সুমেরু কুমেরু  একটি মেয়ের আত্মকাহিনী   পাদটীকা   বিষয়শ্রেণী:১৯১০-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:বাঙালি ঔপন্যাসিক বিষয়শ্রেণী:২০শ শতাব্দীর বাঙালি ঔপন্যাসিক বিষয়শ্রেণী:পশ্চিমবঙ্গের ঔপন্যাসিক বিষয়শ্রেণী:ভারতীয় ঔপন্যাসিক বিষয়শ্রেণী:হিন্দু সন্ন্যাসী বিষয়শ্রেণী:অবধূত বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:বাঙালি লেখক বিষয়শ্রেণী:বাঙালি হিন্দু সাধু বিষয়শ্রেণী:কলকাতার লেখক বিষয়শ্রেণী:২০শ শতাব্দীর বাঙালি বিষয়শ্রেণী:বাংলা ভাষার লেখক বিষয়শ্রেণী:ভারতীয় পুরুষ লেখক বিষয়শ্রেণী:২০শ শতাব্দীর ভারতীয় লেখক বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:ভারতীয় ধর্মীয় লেখক বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:কলকাতার ব্যক্তি
আজি ঝড়ের রাতে তোমার অভিসার একটি রবীন্দ্রসঙ্গীত। বাংলা ভাষায় গানটি রবীন্দ্রনাথ ঠাকুর ১৩১৬ বঙ্গাব্দে (১৯০৯ খ্রিষ্টাব্দ) রচনা করেছিলেন। এটি একটি প্রকৃতি পর্যায়ের গান। রবীন্দ্রনাথ জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।গীতবিতান তথ্যভাণ্ডার, পৃ. ৪১   গানের কথা  আজি ঝড়ের রাতে তোমার অভিসার  পরানসখা বন্ধু হে আমার॥  আকাশ কাঁদে হতাশ-সম, নাই যে ঘুম নয়নে মম--  দুয়ার খুলি হে প্রিয়তম, চাই যে বারে বার॥  বাহিরে কিছু দেখিতে নাহি পাই,  তোমার পথ কোথায় ভাবি তাই।  সুদূর কোন্‌ নদীর পারে, গহন কোন্‌ বনের ধারে  গভীর কোন্‌ অন্ধকারে হতেছ তুমি পার॥  আরও দেখুন   রবীন্দ্রনাথ ঠাকুরের রেকর্ডকৃত গান ও কবিতার তালিকা   তথ্যসূত্র   বিষয়শ্রেণী:রবীন্দ্রসঙ্গীত বিষয়শ্রেণী:রবীন্দ্রনাথ ঠাকুর রচিত গান বিষয়শ্রেণী:বাংলা ভাষার গান
দ্য সানডে টাইমস অফ সিলন ছিল টাইমস অফ সিলন লিমিটেড (টিওসিএল) দ্বারা প্রকাশিত সিলনের একটি ইংরেজি ভাষার সাপ্তাহিক সংবাদপত্র।  এটি ১৯২৩ সালে প্রতিষ্ঠিত হয়েছিল এবং কলম্বো থেকে প্রকাশিত হয়েছিল।  ১৯৬৬ সালে এটির গড় প্রচলন ছিল ৩৪,৮৫৬।  টাইমস অফ সিলন সানডে ইলাস্ট্রেটেড, টাইমস উইকেন্ডার এবং সানডে টাইমস সহ এর অস্তিত্বের সময় এটি বিভিন্ন নামে প্রকাশিত হয়েছিল।  ১৯৭০ সালে এর গড় প্রচলন ছিল ২৯,৬১৩, ১৯৭৩ সালে ২৯,০৫৪ এবং ১৯৭৬ সালে ১৮,৫০০।    তথ্যসূত্র   বিষয়শ্রেণী:টাইমস অফ সিলন লিমিটেড বিষয়শ্রেণী:১৯২৩-এ প্রতিষ্ঠিত প্রকাশনা বিষয়শ্রেণী:শ্রীলঙ্কার বিলুপ্ত রবিবারের সংবাদপত্র বিষয়শ্রেণী:শ্রীলঙ্কার বিলুপ্ত ইংরেজি ভাষার সংবাদপত্র বিষয়শ্রেণী:১৯২৩-এ সিলনে প্রতিষ্ঠিত বিষয়শ্রেণী:১৯২৩-এ প্রতিষ্ঠিত সংবাদপত্র
আজোরেস ( ,  ;"Azores"  (US) and   ) বা সরকারিভাবে  আজোরেসের স্বায়ত্তশাসিত অঞ্চল () হচ্ছে পর্তুগালের স্বায়ত্তশাসিত দুইটি অঞ্চলের একটি (আরেকটি হচ্ছে, মাদেইরা)। এটি উত্তর আটলান্টিক মহাসাগরের ম্যাকারোনেশিয়া অঞ্চলে নয়টি আগ্নেয় দ্বীপের সমন্বয়ে গঠিত একটি দ্বীপপুঞ্জ। যা লিসবন থেকে প্রায়  পশ্চিমে, মরক্কো থেকে প্রায়  উত্তর-পশ্চিমে এবং কানাডার নিউফাউন্ডল্যান্ড থেকে প্রায়  দক্ষিণ-পূর্বে।  আজোরেসের প্রধান শিল্পগুলো হল কৃষি, দুগ্ধ চাষ, পশুসম্পদ, মাছ ধরা এবং পর্যটন, যা এই অঞ্চলের প্রধান পরিষেবা কার্যকলাপ হয়ে উঠছে। আজোরেস সরকার জনসংখ্যার একটি বড় শতাংশকে প্রত্যক্ষ বা পরোক্ষভাবে পরিষেবা এবং তৃতীয় খাতে নিয়োগ করে। আজোরেসের বৃহত্তম শহর হল পন্তা দেলগাদা। আজোরিয়ান দ্বীপপুঞ্জের সংস্কৃতি, উপভাষা, রন্ধনপ্রণালী এবং ঐতিহ্য উল্লেখযোগ্যভাবে পরিবর্তিত, কারণ এই দুর্গম দ্বীপগুলো দুই শতাব্দীর ব্যবধানে বিক্ষিপ্তভাবে বসতি স্থাপন করেছিল।  দেশটির তিন ভাগে নয়টি প্রধান আজোরীয় দ্বীপ এবং একটি আইলেট ক্লাস্টার রয়েছে। পশ্চিমেরগুলো হল ফ্লোরেস এবং করভো; কেন্দ্রে গ্রাকিওসা, টারসেইরা, সাও জর্জ, পিকো ও ফাইলাল এবং পূর্বে সাও মিগুয়েল, সান্তা মারিয়া ও ফরমিগাস রিফ। এগুলো উত্তর-পশ্চিম ও দক্ষিণ-পূর্ব দিকে ৬০০ কিমি (৩৭০ মা) এরও বেশি জায়গা নিয়ে ছড়িয়ে আছে। সমস্ত দ্বীপে আগ্নেয়গিরির উত্স রয়েছে। যদিও সান্তা মারিয়া দ্বীপের ন্যায় কিছু দ্বীপে কয়েক শতাব্দী আগে দ্বীপগুলো বসতি স্থাপনের সময়ে এমন কোনও নথিভুক্ত কার্যকলাপ ছিল না। পিকো দ্বীপের পিকো পর্বত পর্তুগালের সর্বোচ্চ বিন্দু, যা ২,৩৫১ মিটার (৭,৭১৩ ফু)। যদি সমুদ্রের তলদেশে শিকড় থেকে চূড়া পর্যন্ত পর্বতের পরিমাপ করা হয়, যা আটলান্টিকের পৃষ্ঠের উপরে উচ্চতায় রয়েছে, তাহলে আজোরেস পৃথিবীর সবচেয়ে উঁচু পর্বতগুলোর মধ্যে একটি।  এই ধরনের উত্তরের অবস্থানের জন্য আজোরেসের জলবায়ু খুবই মৃদু, যা মহাদেশ থেকে এর দূরত্ব এবং উপসাগরীয় প্রবাহ দ্বারা প্রভাবিত হয়। সামুদ্রিক প্রভাবের কারণে সারা বছর তাপমাত্রা হালকা থাকে। দিনের তাপমাত্রা সাধারণত ঋতুর উপর নির্ভর করে ১৬ থেকে ২৫°সে. (৬১ থেকে ৭৭°ফ.) এর মধ্যে ওঠানামা করে। প্রধান জনসংখ্যা কেন্দ্রগুলোতে ৩০°সে. (৮৬°ফ.) এর উপরে বা ৩°সে. (37°ফ.) এর নিচে তাপমাত্রা আসেনি। অঞ্চলটি সাধারণত আর্দ্র এবং মেঘলা থাকে।   তথ্যসূত্র    বহিঃসংযোগ    আজোরসে আঞ্চলিক সরকার       বিষয়শ্রেণী:পর্তুগালের স্বায়ত্তশাসিত অঞ্চল
মোহাম্মদ আবদুল মান্নান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ:২৪-১০-২০১১   জন্ম ও শিক্ষাজীবন  মো. আবদুল মান্নানের জন্ম ময়মনসিংহ জেলার সদর উপজেলার সুতিয়াখালী গ্রামে। তার বাবার নাম আফতাবউদ্দীন আহমেদ এবং মায়ের নাম রওশন আরা। তার স্ত্রীর নাম রেহেনা মান্নান। তার দুই ছেলে এবং এক মেয়ে।    কর্মজীবন  পাকিস্তান সেনাবাহিনীতে চাকরি করতেন মো. আবদুল মান্নান। ১৯৭১ সালে কর্মরত ছিলেন দ্বিতীয় ইস্ট বেঙ্গলে রেজিমেন্টে। মুক্তিযুদ্ধ শুরু হলে তিনি যুদ্ধে যোগ দেন।  ভারতে পুনর্গঠিত হওয়ার পর তাকে নিয়মিত মুক্তিবাহিনীর প্রথম ইস্ট বেঙ্গল রেজিমেন্টের ‘সি’ কোম্পানির নেতৃত্ব দেওয়া হয়। কামালপুর যুদ্ধ ছাড়াও আরও কয়েক স্থানে তিনি প্রত্যক্ষ যুদ্ধে অংশ নেন।   মুক্তিযুদ্ধে ভূমিকা  ১৯৭১ সালের ২৮ জুলাই জামালপুর জেলার বকশীগঞ্জ উপজেলা অন্তর্গত কামালপুর বিওপিতে সিদ্ধান্ত অনুযায়ী সীমান্তসংলগ্ন পাকিস্তান সেনাবাহিনীর প্রতিরক্ষা ঘাঁটিতে সরাসরি আক্রমণ করা হবে। এ জন্য ঘাঁটির চারপাশ মুক্তিযোদ্ধাদের একটি দল ছদ্মবেশে দিনের বেলায় পর্যবেক্ষণ করলেন। রাতের অবস্থা দেখার জন্য সীমান্তের ওপারের মুক্তিবাহিনীর শিবির থেকে বেরিয়ে পড়লেন কয়েকজন মুক্তিযোদ্ধা। এ দলে ছিলেন মো. আবদুল মান্নান, সালাহউদ্দিন মমতাজ (বীর উত্তম), আবদুল হাই (বীর প্রতীক), সুবেদার হাশেম ও নায়েক সফি। রাতের অন্ধকারে তারা ঘাঁটির আশপাশ পর্যবেক্ষণ করেন। অন্ধকারে ভুল করে তারা চলে গেলেন পাকিস্তানি এক অবজারভেশন পোস্টের একদম কাছে। সেখানে ছিল দুই পাকিস্তানি সেনা। আবদুল মান্নানের দলনেতা ওই পাকিস্তানি সেনাকে কোনো কিছু বুঝে ওঠার আগেই জাপটে ধরে মাটিতে ফেলে দিলেন। আবদুল হাই সঙ্গে সঙ্গে পাকিস্তানি সেনাকে গুলি করে হত্যা করলেন। ঘটনার আকস্মিকতায় অপর পাকিস্তানি সেনা হতভম্ব। প্রতিরোধের সুযোগ না দিয়ে মুক্তিযোদ্ধারা তাকেও হত্যা করলেন। এরপর তারা দুই পাকিস্তানি সেনার মাথার ক্যাপ ও অস্ত্র নিয়ে ফিরে গেলেন নিজেদের শিবিরে। ৩১ জুলাই নিয়মিত মুক্তিবাহিনীর প্রথম ইস্ট বেঙ্গল রেজিমেন্ট কামালপুর বিওপির পাকিস্তানি ঘাঁটিতে আক্রমণ করে। ভোরে মুক্তিবাহিনী কামালপুর আক্রমণ করলে সেখানে ভয়াবহ যুদ্ধ হয়। মো. আবদুল মান্নান ‘সি’ কোম্পানির নেতৃত্ব দেন। এই কোম্পানি ফর্মি আপ প্লেস প্রোটেকশন ও গাইড হিসেবে কাজ করে। আক্রমণের জন্য পাকিস্তানি প্রতিরক্ষা অবস্থান থেকে ৬০০ গজ দূরে এফইউপি নির্ধারণ করা হয়। আগের দিন রাতে হঠাৎ মুষলধারে বৃষ্টি শুরু হওয়ায় আক্রমণকারী মুক্তিযোদ্ধাদের সেখানে পৌঁছাতে দেরি হয়ে যায়। বৃষ্টি ও ঘোর অন্ধকারে গাইডরা পথ হারিয়ে ফেলেন। এই অতিরিক্ত সময় যুদ্ধ পরিকল্পনায় না থাকায় যুদ্ধের জন্য প্রস্তুত হওয়ার আগেই তারা নিজেরাই নিজেদের প্রিএইচ আওয়ার বোমার শিকার হন। নিজেদের গোলা ও পাকিস্তানি গোলা—দুটোই তাদের ওপর এসে পড়তে থাকে। এতে সেখানে এক বিশৃঙ্খল অবস্থা সৃষ্টি হয়। এমন অবস্থায় মুক্তিযোদ্ধারা যাতে পশ্চাদপসরণ না করেন, সে জন্য মো. আবদুল মান্নান যথেষ্ট ভূমিকা পালন করেন। তার প্রচেষ্টা ও প্রেরণায় মুক্তিযোদ্ধাদের মনোবল বেড়ে যায়। এরপর মুক্তিযোদ্ধারা বিপুল বিক্রমে পাকিস্তানিদের ওপর ঝাঁপিয়ে পড়েন। শুরু হয়ে যায় রক্তক্ষয়ী যুদ্ধ। এই যুদ্ধে মুক্তিবাহিনীর সালাহউদ্দীন মমতাজসহ প্রায় ৪০ জন শহীদ এবং আবদুল মান্নান, হাফিজউদ্দীনসহ ৭০-৮০ জন আহত হন। আবদুল মান্নানের ঊরুতে গুলি লাগে। এতে তিনি গুরুতর আহত হন।   পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:জন্মের সাল অজানা বিষয়শ্রেণী:জীবিত ব্যক্তি
.footballbox { 	clear: both; 	overflow: auto; }  .footballbox tr { 	vertical-align: top; }  .footballbox time { 	display: block; 	overflow: auto; }  .footballbox .ftitle { 	text-align: center; 	font-weight: bold; }  .footballbox .fevent { 	width: 100%; 	table-layout: fixed; 	text-align: center; }  .footballbox .fevent, .footballbox .fright { 	margin-bottom: 10px; }  .footballbox .fdate, .footballbox .ftime { 	display: block; }  .footballbox .fhome, .footballbox .faway { 	width: 39%; }  .footballbox .fscore { 	width: 22%; }  .footballbox .fgoals { 	font-size: 85%; }  .footballbox .fhome, .footballbox .fhgoal { 	text-align: right; }  .footballbox .faway, .footballbox .fagoal { 	text-align: left; }  @media all and (min-width: 720px) { 	.footballbox .fdate, 	.footballbox .ftime, 	.footballbox .frnd { 		text-align: right; 	} 	 	.footballbox .fleft, 	.footballbox .fright { 		float: left; 		padding: 2px 0; 	} 	 	.footballbox .fleft { 		width: 15%; 		overflow: auto; 	} 	 	.footballbox .fevent { 		float: left; 		width: 61%; 	} 	 	.footballbox .fevent, 	.footballbox .fright { 		margin-bottom: 0; 	} 	 	.footballbox .fright { 		font-size: 85%; 		width: 24%; 	} }
পপুলার অ্যাকশন ব্লক () প্রবীণ প্রাক্তন স্পিকার আহমেদ আল-সাদুনের নেতৃত্বে কুয়েতের একটি রাজনৈতিক ব্লক। গোষ্ঠীটি আবাসন, বেতন বৃদ্ধি এবং সংস্কারের মতো জনবহুল বিষয়গুলিতে ফোকাস করে।   শিয়া এমপিদের বহিষ্কার   ১৯ ফেব্রুয়ারী ২০০৮-এ, পপুলার অ্যাকশন ব্লক হিজবুল্লাহর নিহত শীর্ষ কমান্ডার, ইমাদ মুগনিয়াহকে শ্রদ্ধা জানানোর একটি অনুষ্ঠানে অংশ নেওয়ার জন্য শিয়া এমপি আহমেদ লারি এবং আদনান জাহিদ আব্দুলসামাদকে বহিষ্কার করে। অনুষ্ঠানের বর্ণনায় পলাতক লেবানিজ জঙ্গি - সিরিয়ায় ১২ ফেব্রুয়ারী একটি গাড়ি বোমা হামলায় নিহত - একজন নায়ক হিসাবে একটি দেশে জনরোষের জন্ম দেয় যেটি তাকে কুয়েত এয়ারওয়েজের একটি ফ্লাইট হাইজ্যাক করার জন্য এবং ২০ বছর আগে এর দুই কুয়েতি যাত্রীকে হত্যার জন্য দায়ী করে৷ দুই আইনপ্রণেতাকে তাদের ব্লক থেকে বহিষ্কার করা হয়েছিল এবং আইনসভায় রয়ে গেছে। দুজনকে বহিষ্কারের পর সাত সদস্যের ব্লক পাঁচ সদস্যে নেমে আসে।   তথ্যসূত্র   বিষয়শ্রেণী:১৯৯২-এ কুয়েতে প্রতিষ্ঠিত বিষয়শ্রেণী:১৯৯২-এ প্রতিষ্ঠিত রাজনৈতিক দল বিষয়শ্রেণী:কুয়েতের রাজনৈতিক দল বিষয়শ্রেণী:কুয়েতি জাতীয়তাবাদ
ডোঙ্গরগড় () ভারতের ছত্তীসগঢ় রাজ্যের রাজনন্দগাঁও জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে দোগ্রাগড় শহরের জনসংখ্যা হল ৩৪,৪৪০ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১২% হল ৬ বছর বা তার কম বয়সী।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে দোগ্রাগড় এর সাক্ষরতার হার বেশি।   তথ্যসূত্র   বিষয়শ্রেণী:ছত্তিশগড়ের শহর
সার্দুলগড় () ভারতের পাঞ্জাব রাজ্যের মানসা জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১০ মিটার (৬৮৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সার্দুলগড় শহরের জনসংখ্যা হল ১৬,৩১৫ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫৪%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে সার্দুলগড় এর সাক্ষরতার হার কম।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
হ্যালি গোমেজ (Née মরগান) (জন্ম ১৯৭৯) এমবিই কার্ডিফ বিশ্ববিদ্যালয়ের অ্যাস্ট্রো ফিজিক্সের ওয়েলশ অধ্যাপক । তিনি হার্চেল স্পেস অবজারভেটরি ব্যবহার করে মহাজাগতিক ধূলের গঠন এবং বিবর্তন অধ্যয়ন করেন । তিনি স্কুল অফ ফিজিক্স অ্যান্ড জ্যোতির্বিজ্ঞানের পাবলিক এনগেজমেন্টের প্রধান। ২০১৮ সালের রানির জন্মদিনের অনার্সে তাকে ব্রিটিশ সাম্রাজ্যের অর্ডার দেওয়া হয়েছিল।  প্রাথমিক জীবন ও শিক্ষা গোমেজ জন্মগ্রহণ করেছিলেন ব্যারিতে এবং পড়াশোনা করেছিলেন একটি সরকারী বিদ্যালয়ে।  ২০০১ সালে তিনি কার্ডিফ বিশ্ববিদ্যালয়ে স্নাতক ডিগ্রি অর্জন করেছিলেন । তিনি পরিবারের সদস্য যিনি বিশ্ববিদ্যালয়ে গিয়েছেন ।এবং ভেরা রুবিনের দ্বারা তিনি অনুপ্রাণিত হয়েছিলেন । তিনি স্নাতকোত্তর অধ্যয়নের জন্য কার্ডিফ বিশ্ববিদ্যালয়ে থেকেছিলেন , সেখানে তিনি মাইক এডমন্ডস এবং স্টিভ এলেসের সাথে পিএইচডি করেছেন ।  তার পিএইচডি থিসিস "অরিজিন অ্যান্ড ইভোলিউশন অফ ডাস্ট"।      তিনি ২০০৪ সালে স্নাতক হন এবং সেরা ইউকে(Uk) ডক্টরেট থিসিসের জন্য রয়েল অ্যাস্ট্রোনমিক্যাল সোসাইটির পুরস্কারে ভূষিত হন।  গবেষণা গোমেজকে ১৮৫১ এর অংশিদারিত্ব প্রদর্শনের জন্য একটি রয়্যাল কমিশন দেওয়া হয়েছিল যা তাকে কার্ডিফ বিশ্ববিদ্যালয়ে থাকতে দেয়।তিনি বাকিংহাম প্রাসাদে অ্যাডিনবার্গের ডিউক প্রিন্স ফিলিপের কাছে তাঁর গবেষণা উপস্থাপন করেছিলেন। তিনি জেমস ক্লার্ক ম্যাক্সওয়েল টেলিস্কোপ ব্যবহার করে সনাক্ত করেছিলেন যে সুপারনোভা মহাজাগতিক ধূলির কারখানা হতে পারে। তিনি ২০১৩ সালে প্রভাষক, ২০১৪ সালে তিনি ২০১৩ সালে প্রভাষক, ২০১৪ সালে প্রবীণ প্রভাষক এবং ২০১৫ সালে অধ্যাপক হিসাবে নিযুক্ত হন।তাঁর গবেষণা বিবেচনা করে যে মহাজাগতিক ছায়াপথগুলিতে মহাজাগতিক ধূলিকণা কীভাবে গঠন হয়।২০১৩ সালের কাজ করা বন্ধ করার অনেক পরে গোমেজ হার্শেল স্পেস অবজারভেটরির ডেটা ব্যবহার করতে থাকেন।  কার্ডিফ বিশ্ববিদ্যালয়ের স্কুল অফ ফিজিকসে পাবলিক এনগেজমেন্টের প্রধান হিসাবে , গোমেজ স্কুল, শিক্ষক এবং জনসাধারণের জন্য প্রচার কার্যক্রমের সমন্বয় সাধন করে।ওয়েলস সায়েন্স একাডেমি ফর ন্যাশনাল অ্যাসেমব্লির সাথে গোমেজ একটি শ্রেণিকক্ষে ইউনিভার্স পরিচালনা করে।একটি শ্রেণিকক্ষে ইউনিভার্স দশ বছরেরও বেশি বয়সী ৬০,০০০ শিশুর কাছে পৌঁছানোর আশা করছে এবং ইতোমধ্যে ১৩০ টি ওয়েলশ প্রাথমিক বিদ্যালয়ের শিক্ষকদের প্রশিক্ষণ দিয়েছে।তাদের কাছে একটি ছোট রোবোটিক দূরবীন, শিক্ষার সংস্থান এবং শিক্ষা ভিত্তিক কার্যক্রম রয়েছে। তিনি ইউরোপীয় অনুপ্রেরণামূলক বিজ্ঞান শিক্ষার সাথে অংশীদার হয়েছেন যা স্কুল এবং শিক্ষকদের ফিজিক্স শেখার জন্য তথ্য বিশ্লেষণ সরঞ্জাম সরবরাহ করে।তিনি নিয়মিত প্রকাশ্য বক্তৃতা দেন এবং রয়েল অ্যালবার্ট হল এবং ওয়েলস জাতীয় যাদুঘর , পাশাপাশি স্কাই এ নাইট ম্যাগাজিন এবং অ্যাস্ট্রোনমি নাওতে প্রদর্শিত হয়েছে ।  পুরস্কার ও সম্মাননা ২০১৮ এমবিই ২০১৫ রয়্যাল অ্যাস্ট্রোনমিক্যাল সোসাইটি ফওলার পুরস্কার ২০১৫  ইউরোপীয় গবেষণা কাউন্সিলের বিজয়ী ২০১৪ অনুপ্রেরণা ওয়েলস পুরস্কার, বিজ্ঞান এবং প্রযুক্তি বিভাগ ১৮৫১ এর প্রদর্শনীর জন্য রয়েল কমিশন থেকে ২০০৫ গবেষণা অংশীদারত্ব  ২০০৫ রয়্যাল অ্যাস্ট্রোনমিক্যাল সোসাইটি মাইকেল পেনস্টনকে জ্যোতির্বিজ্ঞান এবং অ্যাস্ট্রোফিজিক্সের সেরা ইউকে থিসিসের জন্য পুরস্কার  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:ব্রিটিশ মহিলা পদার্থবিদ বিষয়শ্রেণী:ব্রিটিশ জ্যোতির্বিদ বিষয়শ্রেণী:মহিলা জ্যোতির্বিদ বিষয়শ্রেণী:ব্রিটিশ জ্যোতির্বিজ্ঞানী বিষয়শ্রেণী:কার্ডিফ বিশ্ববিদ্যালয়ের প্রাক্তন শিক্ষার্থী বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:ব্রিটিশ পদার্থবিজ্ঞানী বিষয়শ্রেণী:নারী জ্যোতির্বিজ্ঞানী
থাম্ব|326x326পিক্সেল| ইলেকট্রন মাইক্রোস্কোপে নিষিক্তকরণ প্রক্রিয়ায় শুক্রাণু ও ডিম্বাণু শুক্রাণু ব্যাংক বা স্পার্ম ব্যাংক, বীর্য ব্যাংক, বা ক্রায়োব্যাংক হল একটি সুবিধা বা উদ্যোগ যা মানুষের বীর্য ক্রয়, সঞ্চয় এবং বিক্রি করে। শুক্রাণু দাতা হিসাবে পরিচিত পুরুষদের দ্বারা বীর্য উত্পাদিত এবং বিক্রি করা হয়।  শুক্রাণু যৌন সঙ্গী ছাড়া গর্ভাবস্থা বা গর্ভধারণ অর্জনের উদ্দেশ্যে অন্যান্য ব্যক্তির দ্বারা বা তাদের জন্য ক্রয় করা হয়। শুক্রাণু দাতার দ্বারা বিক্রি করা শুক্রাণু দাতা শুক্রাণু হিসাবে পরিচিত।  একটি শুক্রাণু ব্যাংক হতে পারে একটি পৃথক সত্তা যা ব্যক্তিদের বা উর্বরতা কেন্দ্র বা ক্লিনিকগুলিতে দাতার শুক্রাণু সরবরাহ করে, অথবা এটি এমন একটি সুবিধা হতে পারে যা একটি ক্লিনিক বা অন্যান্য চিকিৎসা প্রতিষ্ঠান দ্বারা পরিচালিত হয় মূলত বা একচেটিয়াভাবে তাদের রোগী বা গ্রাহকদের জন্য।  যৌন মিলনের অনুরূপ ফলাফল সহ গর্ভধারণের জন্য দাতার শুক্রাণু ব্যবহার করে গর্ভাবস্থা অর্জন করা যেতে পারে। শুক্রাণু প্রাপকের অংশীদারের পরিবর্তে একজন দাতার শুক্রাণু ব্যবহার করে, প্রক্রিয়াটি তৃতীয় পক্ষের প্রজননের একটি রূপ। একবিংশ শতাব্দীতে শুক্রাণু ব্যাংক থেকে দাতার শুক্রাণুর সাহায্যে কৃত্রিম প্রজনন সবচেয়ে বেশি ব্যবহৃত হয় পুরুষ সঙ্গীহীন ব্যক্তিদের জন্য, অর্থাৎ একক মহিলা এবং যুগল সমকামিদের জন্য।   একজন শুক্রাণু দাতাকে সাধারণত বয়স এবং চিকিৎসা ইতিহাসের স্ক্রীনিং সংক্রান্ত নির্দিষ্ট প্রয়োজনীয়তা পূরণ করতে হবে।  মার্কিন যুক্তরাষ্ট্রে, শুক্রাণু ব্যাংকগুলি খাদ্য ও ওষুধ প্রশাসন দ্বারা মানব কোষ এবং টিস্যু বা কোষ এবং টিস্যু ব্যাংক পণ্য প্রতিষ্ঠান হিসাবে নিয়ন্ত্রিত হয়।  অনেক রাজ্যে এফডিএ দ্বারা আরোপিত নিয়মগুলি ছাড়াও প্রবিধান রয়েছে। ইউরোপীয় ইউনিয়নে একটি শুক্রাণু ব্যাংকের ইইউ টিস্যু নির্দেশিকা অনুযায়ী লাইসেন্স থাকতে হয়৷ যুক্তরাজ্যে, শুক্রাণু ব্যাংকগুলি মানব নিষিক্তকরণ এবং ভ্রূণবিদ্যা কর্তৃপক্ষ দ্বারা নিয়ন্ত্রিত হয়।   তথ্যসূত্র    আরও পড়া      বিষয়শ্রেণী:জীবাধার বিষয়শ্রেণী:হিম-জীববিজ্ঞান বিষয়শ্রেণী:প্রজনন উর্বরতার ঔষধ বিষয়শ্রেণী:অপর্যালোচিত অনুবাদসহ পাতা বিষয়শ্রেণী:শুক্রাণু দান
চাঁপাইনবাবগঞ্জ সদর থানা বাংলাদেশের চাঁপাইনবাবগঞ্জ জেলার অন্তর্গত চাঁপাইনবাবগঞ্জ সদর উপজেলার একটি থানা।   পটভূমি  ১৮৯৯ খ্রিস্টাব্দে চাঁপাইনবাবগঞ্জ সদর থানা প্রতিষ্ঠা লাভ করে।   প্রশাসনিক এলাকাসমূহ  চাঁপাইনবাবগঞ্জ সদর উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম চাঁপাইনবাবগঞ্জ সদর থানার অধীন।  পৌরসভা:  চাঁপাইনবাবগঞ্জ  ইউনিয়নসমূহ:  ১নং বালিয়াডাঙ্গা  ২নং গোবরাতলা  ৩নং ঝিলিম  ৪নং বারঘরিয়া  ৫নং মহারাজপুর  ৬নং রানীহাটি  ৭নং চর অনুপনগর  ৮নং দেবীনগর  ৯নং আলাতুলী  ১০নং শাহজাহানপুর  ১১নং ইসলামপুর  ১২নং চর বাগডাঙ্গা  ১৩নং নারায়ণপুর  ১৪নং সুন্দরপুর   আরও দেখুন   চাঁপাইনবাবগঞ্জ সদর উপজেলা  চাঁপাইনবাবগঞ্জ জেলা   তথ্যসূত্র    বহিঃসংযোগ   বিষয়শ্রেণী:চাঁপাইনবাবগঞ্জ জেলার থানা বিষয়শ্রেণী:চাঁপাইনবাবগঞ্জ সদর উপজেলা
গর্ডন ব্রাউন (জন্ম: ২০ ফেব্রুয়ারি ১৯৫১) ইংল্যান্ড সাবেক প্রধানমন্ত্রী।  ২০০৭ সালের ২৭ জুন তিনি সাবেক প্রধানমন্ত্রী টোনি ব্লেয়ারের কাছ থেকে এই দায়িত্ব গ্রহণ করেন এবং ১২ মে ২০১০ এ অবসর নেন। তিনি যুক্তরাজ্যের লেবার পার্টির সদস্য। টোনি ব্লেয়ারের মন্ত্রীসভায় তিনি অর্থমন্ত্রীর দায়িত্ব পালন করেন।   জন্ম ও শিক্ষা  ব্রাউন গ্লাসগোতে জন্ম গ্রহণ করেন। তার পিতা জন ইবেনজার ব্রাউন ধর্ম মন্ত্রী ছিলেন। ১৬ বছর বয়সে ব্রাউন এডিনবার্গ বিশ্ববিদ্যালয়তে ইতিহাস পড়তে ভর্তি হন। তিনি বৃটেনের সেই চার জন প্রধানমন্ত্রীর একজন যারা, অক্সফোর্ড বা ক্যামব্রীজ বিশ্ববিদ্যালয়তে অধ্যয়ন করেন নাই। ব্রাউন এডিনবার্গ বিশ্ববিদ্যালয় থেকে সম্মান, স্নাতক (১৯৭২ ও পিএইচ.ডি ১৯৮২ ডিগ্রি লাভ করেন। তার পিএইচ.ডি এর বিষয় ছিল "লেবার পার্টি এবং ১৯১৮-২৯ সালে স্কটল্যান্ডের রাজনৈতিক পরিবর্তন।   রাজনীতি  ১৯৭২ সালে ছাত্র থাকাকালীন ব্রাউন এডিনবার্গ বিশ্ববিদ্যালয়ের রেক্টর নির্বাচিত হন। ব্রাউন একজন খন্ডকালীন প্রভাষক হিসেবে গ্লাসগোর ক্যালেডোনিয়ান বিশ্ববিদ্যালয়ে "রাজনীতি" পড়ান। তারপর তিনি স্কটিশ টেলিভিষণে একজন সাংবাদিক হিসেবেও কাজ করেন।  যুক্তরাজ্যের ১৯৮৩ সালের নির্বাচনে ব্রাউন সংসদ সদস্য (Member of Parliament) নির্বাচিত হন। সেই সময় তিনি বিরোধী দলের বাণিজ্য ও শিল্প বিষয়ক মুখপাত্রের দায়িত্ব পালন করেন। ১৯৮৬ সালে তিনি লেবার পার্টির রাজনীতিবিদ জেমস্‌ ম্যাক্সটন-এর জীবনী গ্রন্থ লিখেন। টোনি ব্লেয়ারের মন্ত্রীসভায় তিনি ১৯৯৭ থেকে ২০০৭ সাল পর্যন্ত তিনি অর্থমন্ত্রীর দায়িত্ব পালন করেন।   পুরস্কার ও সম্মাননা    তথ্যসূত্র    বহি:সংযোগ   বিষয়শ্রেণী:শ্রমিক দলের যুক্তরাজ্যের প্রধানমন্ত্রী বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর যুক্তরাজ্যের প্রধানমন্ত্রী বিষয়শ্রেণী:২১শ শতাব্দীর স্মৃতিকথাকার বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটীয় পণ্ডিত ও শিক্ষায়তনিক বিষয়শ্রেণী:শ্রমিক দল (যুক্তরাজ্য) এর নেতা বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:স্কটিশ শ্রমিক দলের সংসদ সদস্য বিষয়শ্রেণী:ফাইফের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:ফ্যাবিয়ান সোসাইটির সদস্য বিষয়শ্রেণী:লেবার ফ্রেন্ডস অফ ইসরায়েল   বিষয়শ্রেণী:নিউ লেবার বিষয়শ্রেণী:যুক্তরাজ্যের কোষাধ্যক্ষ বিষয়শ্রেণী:ব্রিটিশ সম্প্রচারক-রাজনীতিবিদ বিষয়শ্রেণী:পরিবহন ও সাধারণ শ্রমিক ইউনিয়ন সমর্থিত সংসদ সদস্য বিষয়শ্রেণী:কার্কক্যাল্ডি হাই স্কুলে শিক্ষিত ব্যক্তি